open-index/open-wikipedia-markdown huggingface dataset:
Denis Mary Bradley

**Denis Mary Bradley** (25. helmikuuta 1846 Castleisland – 13. joulukuuta 1903) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Portlandin hiippakuntaan 3. kesäkuuta 1871 ja nimitettiin Manchesterin hiippakunnan johtoon 18. huhtikuuta 1884. Piispaksi vihkiminen seurasi 11. kesäkuuta. Pääkonsekraattorina toimi John Joseph Williams, jota avustivat Louis Joseph Mary Theodore De Goesbriand ja John Moore. Bradley kuoli 57-vuotiaana virassa.

## Lähteet
Aaron Hernandez

**Aaron Michael Hernandez** (6. marraskuuta 1989 Bristol, Connecticut – 19. huhtikuuta 2017 Leominster, Massachusetts) oli yhdysvaltalainen amerikkalaisen jalkapallon pelaaja, pelipaikaltaan sisempi laitahyökkääjä. 

Hernandez pidätettiin kesäkuussa 2013 kihlattunsa siskon miesystävän murhasta epäiltynä. Lisäksi hänen epäiltiin ampuneen toista miestä kasvoihin. Pidätyksen seurauksena New England Patriots purki välittömästi Hernandezin sopimuksen, ja tarjosi virallista reittiä Hernandezin pelipaidan ostaneille faneille mahdollisuuden vaihtaa paitansa uuteen eri pelaajan nimellä ja numerolla.

Huhtikuussa 2015 Hernandez tuomittiin ensimmäisen asteen murhasta elinkautiseen vankeusrangaistukseen ilman mahdollisuutta ehdonalaiseen vapauteen. Hernandez joutui vielä myöhemmin toiseen murhaoikeudenkäyntiin. Hänen syytettiin ampuneen kaksi ihmistä yökerhon ulkopuolella. Hänet todettiin kuitenkin syyttömäksi 14. huhtikuuta 2017.

Hernandez löydettiin viranomaisten mukaan hirttäytyneenä omasta sellistään Souza-Baranowski Correctional Centeristä 19. huhtikuuta 2017. Kuoleman jälkeen selvisi, että Hernandez kärsi kroonisesta traumaattisesta enkefalopatiasta (CTE).

## Lähteet
Alex Len

**Alex Len** (; s. 16. kesäkuuta 1993 Antrаtsyt) on ukrainalainen koripalloilija, pelipaikaltaan sentteri. Hän edustaa NBA-liigan Sacramento Kingsiä.

Phoenix Suns varasi Lenin vuonna 2013  viidentenä varauksena.

## Ura
Len pelasi Ukrainan pääsarjatasolla kaudella 2010–2011. Sen jälkeen hän siirtyi Yhdysvaltoihin Marylandin yliopistoon, jossa hän pelasi yliopistokoripalloa. Kauden alussa hän joutui istumaan kymmenen ottelun ajan, koska oli pelannut ennen yliopistouraansa ammattilaiskoripalloa. Ensimmäisellä kaudellaan Len teki keskimäärin 6,0 pistettä ja otti 5,4 levypalloa ottelua kohden. Toisella yliopistokaudellaan hän paransi tilastojaan tekemällä 11,9 pistettä sekä ottamalla 7,8 levypalloa ottelua kohden. Huhtikuussa 2013 Len ilmoitti osallistuvansa NBA:n vuoden  varaustilaisuuteen. Varaustilaisuudessa Phoenix Suns varasi hänet koko tilaisuuden viidentenä pelaajana.

Elokuussa 2018 Alex Len siirtyi Atlanta Hawksiin.

Elokuussa 2021 Len allekirjoitti kahden vuoden mittaisen sopimuksen Sacramento Kingsin kanssa ja on siitä asti pelannut joukkueessa sentterin pelipaikkaa .

## Lähteet

## Aiheesta muualla
*NBA Draft
Kirkkonummen Perussuomalaiset

**Kirkkonummen Perussuomalaiset ry** (KirPeä) on Uudenmaan vaalipiirissä toimiva Perussuomalaisten paikallisyhdistys. Yhdistyksen puheenjohtajana vuodesta 2023 lähtien on toiminut Jani Kähkönen.

## Taustaa
Kirkkonummen Perussuomalaiset ry perustettiin huhtikuussa 2008. Perustajajäseniä olivat Oskar Salakari, Simo Grönroos, Ville Salmela ja Viljo Savolainen. Paikalla perustamistilaisuudessa olivat myös Perussuomalaisten silloinen puheenjohtaja Timo Soini ja kansanedustaja Pietari Jääskeläinen. Yhdistys tunnetaan paikallisesti tuttavallisemmin lyhenteellä KirPeä (Kirkkonummen Perussuomalaisten ääni).

Yhdistyksessä on noin 30 jäsentä; hallituksessa jäseniä vuonna 2023 on puheenjohtajan lisäksi kuusi henkilöä henkilökohtaisine varajäsenineen.

## Valtuustoryhmä
Vuoden 2021 kuntavaaleissa Kirkkonummen perussuomalaisista valittiin kunnanvaltuustoon 7 henkilöä, mutta loikkausten seurauksena valtuustoryhmässä toimivat seuraavat henkilöt kaudella 2021–2025:

* Riikka Purra
* Piia Aallonharja (valtuustoryhmän pj)
* Anneli Granström (valtuustoryhmän siht)
* Johanna Järvinen (valtuustoryhmän varapj 2021-2024, muuttanut paikkakunnalta)
* Ville Salminen (valtuustoryhmän varapj 2024-)
* Arttu Lankinen (valtuutettu 2024-)
* Jani Kähkönen (valtuutettu 2024-)
* Leena Salomaa (varavaltuutettu)
* Heinz Bäckström (varavaltuutettu 2024-)
* Toni Lehtinen (varavaltuutettu 2024-)

## Vaalituloksia
Kunnallisvaaleissa 2012 KirPeä sai Kirkkonummella 10,0&nbsp;% annetuista äänistä, eli 1&nbsp;671 annettua ääntä. Kuntavaaleissa 2017 KirPeä sai 7,8&nbsp;% äänistä eli 1&nbsp;403 ääntä. Eduskuntavaaleissa 2019 Riikka Purra valittiin Kirkkonummen Perussuomalaisten ensimmäiseksi kansanedustajaksi. Kuntavaaleissa 2021 KirPeä sai 13,1&nbsp;% kannatuksen eli 2 366 ääntä ja seitsemän valtuutettua. Aluevaaleissa 2022 Riikka Purra valittiin aluevaltuutetuksi ja Arttu Lankinen ja Piia Aallonharja varavaltuutetuiksi. Eduskuntavaaleissa 2023 Riikka Purra valittiin kansanedustajaksi koko Uudenmaan äänikuningattarena ja hänet valittiin myös hallituksen 2023-2027 Orpon hallituksen valtiovarainministeriksi. 

## Lähteet

## Aiheesta muualla
* Kirkkonummen Perussuomalaisten verkkosivut
* Uudenmaan piirin verkkosivut
Edward Patrick Allen

**Edward Patrick Allen** (17. maaliskuuta 1853 Lowell – 21. lokakuuta 1926) oli yhdysvaltalainen roomalaiskatolinen piispa. Hänet vihittiin papiksi Bostonin arkkihiippakuntaan 17. joulukuuta 1881 ja nimitettiin Mobilen hiippakunnan johtoon 26. tammikuuta 1897. Piispaksi vihkiminen seurasi 16. toukokuuta. Pääkonsekraattorina toimi James Gibbons, jota avustivat Edward Aloysius Fitzgerald ja Matthew A. Harkins. 

Allen kuoli 73-vuotiaana virassa.

## Lähteet
Pietarin lääketieteellinen valtionyliopisto

**Pietarin lääketieteellinen valtionyliopisto** () on tunnetuin Pietarissa toimivista julkisista lääketieteellisistä yliopistoista. Tämä 1897 perustettu lääketieteellinen yliopisto on nimetty erityisesti koirakokeistaan tunnetun akateemikko, fysiologi Ivan Pavlovin mukaan.

Pietarin lääketieteellisen yliopiston kampusalue sijaitsee Pietarin keskustassa, Koivusaaren itäosissa.

Pietarin muita lääketieteellisiä yliopistoja ovat Luoteinen lääketieteellinen valtionyliopisto, Pietarin pediatrinen lääketieteellinen valtionyliopisto ja S.M Kirovin sotilaslääketieteellinen akatemia. Myös Pietarin valtionyliopistossa on lääketieteellinen tiedekunta ja kaupungissa toimii esimerkiksi erillinen farmasiaan keskittyvä korkeakoulu.

## Lähteet

## Aiheesta muualla

* Ranking web of Universities: Saint Petersburg State Pavlov Medical University  (webometrics.info)
* Lutššije meditsinskije vuzy Rossii (2/2013)  (akademica.ru)
* Pietarin I.P. Pavlovin lääketieteellinen valtionyliopisto (yhteenvetoa)  (akademica.ru)
* Ria Novosti: Katšestvo prijema v gozudarstvennyje vuzy RF po profilju - 2012. (Valitsemalla kohdan Meditsinskije Vuzy, saa lääketieteellisten korkeakoulujen rankkauksen yleisen sisäänpääsykokeen pisteiden (JeGE:n, Jednyi gosudarstvennyi ekzamen, ЕГЭ) mukaan ja erilaisten opiskelijoiden osuuden. Ei sisällä yleisyliopistojen lääketieteellisiä tiedekuntia)  (ria.ru)
* Eräs Venäjän lääketieteellisten korkeakoulujen rankkaus 2011-2012. Tällä listalla Pietarin lääketieteellinen akatemia oli sijalla 5.   (amtn.info)
* Venäjällä kaikki on mahdollista  (cimo.fi)
* Medisiinariseura Chiasma ry (chiasma.fi)
Margret Göbl

**Margret Ningel** (o.s. **Göbl**, 26. kesäkuuta 1938 Nürnberg – 21. kesäkuuta 2013) oli Länsi-Saksaa edustanut saksalainen taitoluistelija.

Göbl kilpaili pariluistelussa yhdessä myöhemmän aviomiehensä Franz Ningelin kanssa. Pari sijoittui Squaw Valleyn talviolympialaisissa 1960 viidenneksi. He saavuttivat yhdessä yhden MM-pronssin ja kolme himmeämpää EM-mitalia.

Ningel kuoli 21. kesäkuuta 2013, 74-vuotiaana.

## Lähteet
* 

### Viitteet
Victor Oladipo

**Kehinde Babatunde Victor Oladipo** (s. 4. toukokuuta 1992 Upper Marlboro, Maryland) on yhdysvaltalainen koripalloilija, pelipaikaltaan heittävä takamies. Hän edustaa kaudella 2020–2021 NBA-liigan Houston Rocketsia. Aiemmin hän on pelannut yliopistokoripalloa Indianan yliopiston joukkueessa sekä NBA:ssa Orlando Magicissa kaudet 2013–2016 ja Oklahoma City Thunderissa kauden 2016–2017.

Oladipo varattiin vuoden , koko tilaisuuden toisena pelaajana.

## Lähteet
Tobias Mullen

**Tobias Mullen** (4. maaliskuuta 1818 Urney – 22. huhtikuuta 1900) oli irlantilaissyntyinen yhdysvaltalainen roomalaiskatolinen piispa. Hänet vihittiin papiksi Pittsburghin hiippakuntaan 1. syyskuuta 1844 ja nimitettiin Erien hiippakunnan johtoon 3. maaliskuuta 1868. Piispaksi vihkiminen seurasi 2. elokuuta. Pääkonsekraattorina toimi Michael Domenec, jota avustivat James Frederick Bryan Wood ja Louis Amadeus Rappe.

Mullen osallistui Vatikaanin ensimmäiseen kirkolliskokoukseen. Hän jäi eläkkeelle 15. syyskuuta 1899, mutta sai vielä 30. syyskuuta nimityksen Germanicopoliin titulaaripiispaksi.

## Lähteet
Ben McLemore

**Ben McLemore III** (s. 11. helmikuuta 1993 St. Louis, Missouri) on yhdysvaltalainen koripalloilija, pelipaikaltaan heittävä takamies. Hän pelaa kaudella 2019–2020 ammattilaiskoripalloa NBA:ssa Houston Rocketsissa.

Sacramento Kings varasi McLemoren vuoden  seitsemännellä varausvuorolla. Ennen ammattilaisuraansa hän pelasi Kansasin yliopiston joukkueessa.

Kauden 2017–2018 McLemore pelasi Memphis Grizzliesin organisaatiossa ja kauden 2018–2019 jälleen Sacramento Kingsissä.

## Lähteet
John Edmund Fitzmaurice

**John Edmund Fitzmaurice** (9. tammikuuta 1839 – 11. kesäkuuta 1920) oli irlantilaissyntyinen yhdysvaltalainen roomalaiskatolinen piispa. Hänet vihki papiksi Philadelphian hiippakuntaan 21. joulukuuta 1862 James Frederick Bryan Wood. Hän sai 14. joulukuuta 1897 nimityksen Erien koadjuuttoripiispaksi sekä Amisoksen (Samsun) titulaaripiispaksi, ja piispaksi vihkiminen seurasi 24. helmikuuta 1898. Pääkonsekraattorina toimi Patrick John Ryan, jota avustivat Ignatius Frederick Horstmann ja Edmond Francis Prendergast.

Fitzmauricesta tuli 18. syyskuuta 1899 Erien piispa, jona hän toimi, kunnes kuoli 81-vuotiaana virassa.

## Lähteet
Kelly Olynyk

**Kelly Olynyk** (s. 19. huhtikuuta 1991 Toronto, Ontario) on kanadalainen koripalloilija, pelipaikaltaan sentteri. Hän pelaa NBA:n Toronto Raptorsissa.

## Maajoukkueura
Olynyk edustaa maajoukkuetasolla Kanadaa. Hän kuului maajoukkueen miehistöön muun muassa vuoden 2010 koripallon MM-kilpailuissa, vasta 19-vuotiaana.

## Lähteet
NHL-kausi 1921–1922

**NHL-kausi 1921–1922** oli National Hockey Leaguen historian viides kausi. Sen aikana neljä joukkuetta pelasi kukin 24 runkosarjaottelua. Sarja pelattiin ensimmäistä kertaa yksiosaisena, aiemman kaksiosaisen sarjan sijasta. Sarjan kaksi parasta joukkuetta etenivät NHL-liigan loppuotteluihin. NHL:n loppuottelusarjassa Toronto Saint Patricks kukisti alkuperäisen Ottawa Senatorsin yhteismaalein 5–4 ja sai O’Brien Trophyn, joka oli tuolloin NHL:n mestarijoukkueelle kuuluva palkinto. Stanley Cup -finaaleissa Toronto Saint Patricks voitti PCHA:n mestarin Vancouver Millionairesin otteluvoitoin 3–2.

NHL:n runkosarjan piste- ja maalipörssin voitti Ottawa Senatorsin Punch Broadbent. Hän teki pelaamissaan 24 ottelussa yhteensä 46 tehopistettä, joista 32 oli maaleja ja 14 syöttöpisteitä. 

## Runkosarja

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Loppuottelut

Toronto St. Patricks voitti NHL:n mestaruuden yhteismaalein 5-4 ja eteni Stanley cupin loppuotteluihin PCHA:n mestaria vastaan.

## Lähteet
NHL-kausi 1922–1923

**NHL-kausi 1922–1923** oli National Hockey Leaguen historian kuudes kausi. Sen aikana neljä joukkuetta pelasi kukin 24 runkosarjaottelua. NHL:n loppuottelusarjassa alkuperäinen Ottawa Senators kukisti Montreal Canadiensin yhteismaalein 3–2 ja vei nimiinsä O’Brien Trophyn, joka oli tuolloin NHL:n mestarijoukkueelle kuuluva palkinto. Stanley Cup -finaaleissa Ottawa Senators voitti WCHL:n Edmonton Eskimosin otteluvoitoin 2–0.

NHL:n runkosarjan piste- ja maalipörssin voitti Toronto Saint Patricksia edustanut Babe Dye. Hän keräsi pelaamissaan 22 ottelussa yhteensä 37 tehopistettä, joista 26 oli maaleja ja 11 syöttöpisteitä. 

## Runkosarja

   

### Runkosarjan pistepörssi

*Lyhenteiden selitys: O = pelatut ottelut, M = maalit, S = syötöt, Pist. = pisteet, RM = rangaistusminuutit*

## Loppuottelut

Ottawa Senators voitti NHL:n mestaruuden yhteismaalein 3-2 ja eteni Stanley cupin pudotuspeleihin PCHA ja WCHL -liigojen mestareiden kanssa. Ottawa voitti lopulta Stanley cupin voitettuan välierissä PCHA:n Vancouver Maroonsin ja loppuottelusarjassa WCHL:n Edmonton Eskimosin.

## Lähteet
Antonio Añoveros Ataún

**Antonio Añoveros Ataún** (13. kesäkuuta 1909 Pamplona – 24. lokakuuta 1987) oli espanjalainen roomalaiskatolinen piispa. Hänet vihittiin papiksi 25. heinäkuuta 1933 ja nimitettiin Málagan hiippakunnan vihkipiispaksi sekä Tabudan titulaaripiispaksi 25. elokuuta 1952. Piispaksi vihkiminen seurasi 12. lokakuuta. Pääkonsekraattorina toimi Ángel Herrera Oria, jota avustivat Emeterio Echeverria Barrena ja Pablo Gúrpide Beope.

Añoveros Ataún sai 27. lokakuuta 1954 nimityksen Cádiz y Ceutan koadjuuttoripiispaksi, ja 2. huhtikuuta 1964 hänestä tuli sen piispa. Hän osallistui Vatikaanin toiseen kirkolliskokoukseen. Hänet nimitettiin 3. joulukuuta 1971 Bilbaon piispaksi, jona hän toimi, kunnes erosi tehtävistään 25. syyskuuta 1978.

## Lähteet
Ángel Rubio Castro

**Ángel Rubio Castro** (s. 8. huhtikuuta 1939 Guadalupe) on espanjalainen roomalaiskatolinen piispa. Hänet vihki papiksi Toledon arkkihiippakuntaan Enrique Pla y Deniel 26. heinäkuuta 1964. Hänet nimitettiin Toledon vihkipiispaksi sekä Vergin titulaaripiispaksi 21. lokakuuta 2004, ja piispaksi vihkiminen seuerasi 12. joulukuuta. Pääkonsekraattorina toimi Antonio Cañizares Llovera, jota avustivat Francisco Alvarez Martínez ja Joaquín Carmelo Borobia Isasa.

Rubio Castro sai 3. marraskuuta 2007 nimityksen Segovian piispaksi, jonka virkaan hänet asetettiin 9. joulukuuta.

## Lähteet
Kuningattaren sisar

**Kuningattaren sisar** () on vuonna 2008 ensi-iltansa saanut draamaelokuva. Se perustuu Philippa Gregoryn fiktiota ja historiaa sekoittavaan samannimiseen romaaniin, ja sen on ohjannut Justin Chadwick. Sen pääosissa ovat Natalie Portman, Scarlett Johansson ja Eric Bana. Elokuva kertoo 1500-luvun Englannin hoviin sijoittuvasta kolmiodraamasta. 

## Näyttelijät

## Tuotanto
Elokuva kuvattiin osittain Kentissä. Doverin linna esittää elokuvassa Lontoon Toweria ja Sevenoaksissa sijaitseva Knole Park Whitehallin palatsia.

## Julkaisu ja vastaanotto
Elokuvan budjetti oli 35 miljoonaa dollaria ja se tuotti maailmanlaajuisesti 78,2 miljoonaa dollaria.

Rotten Tomatoes -kerääjäsivustolla elokuvan 146 arvostelusta 43 prosenttia oli myönteisiä. Elokuvakriitikko Roger Ebert antoi elokuvalle kaksi ja puoli tähteä neljästä.

## Lähteet

## Aiheesta muualla
* Viralliset sivut 
* 
* 
* ''Kuningattaren sisar'' Box Office Majossa 
* ''Kuningattaren sisar'' Rotten Tomatoesissa 
* ''Kuningattaren sisar'' Metacriticissä
Juraj Jezerinac

**Juraj Jezerinac** (s. 23. huhtikuuta 1939 Jezerine) on kroatialainen roomalaiskatolinen piispa. Hänet vihittiin papiksi 26. kesäkuuta 1966 ja nimitettiin Zagrebin arkkihiippakunnan vihkipiispaksi sekä Strumnitzan titulaaripiispaksi 11. huhtikuuta 1991. Piispaksi vihkiminen seurasi 8. kesäkuuta. Pääkonsekraattorina toimi Franjo Kuharic, jota avustivat Gabriel Montalvo Higuera ja Anthony Frederick Tonnos. 

Jezerinac sai 25. huhtikuuta 1997 nimityksen Kroatian sotilaspiispaksi.

## Lähteet
Anthony Frederick Tonnos

**Anthony Frederick Tonnos** (s. 1. elokuuta 1935 Port Colborne) on kanadalainen roomalaiskatolinen piispa. Hänet vihittiin papiksi Saint Catharinesin hiippakuntaan 27. toukokuuta 1961 ja nimitettiin Hamiltonin vihkipiispaksi sekä Nationan titulaaripiispaksi 13. toukokuuta 1983. Piispaksi vihkiminen seurasi 12. heinäkuuta. Pääkonsekraattorina toimi Thomas Joseph McCarthy, jota avustivat Thomas Benjamin Fulton ja Paul Francis Reding.

2. toukokuuta 1984 Tonnos sai nimityksen Hamiltonin piispaksi, jonka virkaan hänet asetettiin 18. kesäkuuta. Hän jäi eläkkeelle 24. syyskuuta 2010.

## Lähteet
Hrodnan valtionyliopisto

**Hrodnan valtionyliopisto** Janka Kupalan mukaan  (, ) on vuonna 1940 perustettu yliopisto Valko-Venäjän länsiosassa Hrodnan alueen Hrodnassa. 
## Lähteet

## Aiheesta muualla

* Ranking web of Universities: Grodno State University  (webometrics.info)
Matthew Joseph Brodie

**Matthew Joseph Brodie** (1. maaliskuuta 1864 Coromandel – 11. lokakuuta 1943) oli uusiseelantilainen roomalaiskatolinen piispa. Hänet vihki papiksi Aucklandin hiippakuntaan George Michael Lenihan 20. joulukuuta 1896. Hänet nimitettiin Christchurchin hiippakunnan johtoon 27. marraskuuta 1915, ja piispaksi vihkiminen seurasi 27. helmikuuta 1916. Pääkonsekraattorina toimi Bonaventura Cerretti, jota avustivat Francis Mary Redwood ja Michael Verdon.

Brodie kuoli 79-vuotiaana virassa. Hänen seuraajakseen nimitettiin Patrick Francis Lyons.

## Lähteet
Patrick Francis Lyons

**Patrick Francis Lyons** (6. tammikuuta 1903 Melbourne – 13. elokuuta 1967) oli australialainen roomalaiskatolinen piispa. Hänet vihki papiksi Melbournen arkkihiippakuntaan Willem Marinus van Rossum 6. tammikuuta 1927. Hänet nimitettiin Christchurchin hiippakunnan johtoon Uuteen-Seelantiin 16. maaliskuuta 1944, ja piispaksi vihkiminen seurasi 2. heinäkuuta. Pääkonsekraattorina toimi Daniel Mannix, jota avustivat Hugh John O'Neill ja Matthew Beovich. Lyons asetettiin virkaansa 6. elokuuta.

Lyons sai 8. maaliskuuta 1950 nimityksen Sydneyn vihkipiispaksi ja Cabasan titulaaripiispaksi. 11. lokakuuta 1956 hänet nimitettiin Salen koadjuuttoripiispaksi, ja 16. kesäkuuta 1957 hänestä tuli sen piispa. Hän osallistui Vatikaanin toiseen kirkolliskokoukseen ja kuoli 64-vuotiaana virassa.

## Lähteet
Otto Porter

**Otto Porter jr.** (s. 3. kesäkuuta 1993 St. Louis, Missouri) on yhdysvaltalainen aktiiviuransa lopettanut koripalloilija, pelipaikaltaan pieni laitahyökkääjä.

Porter pelasi yliopistokoripalloa Georgetownin yliopiston joukkueessa, ja Washington Wizards varasi hänet NBA:han  kolmantena pelaajana. Hän pelasi ensimmäisellä NBA-kaudellaan vain 37 ottelua mutta on sen jälkeen pelannut 74–80 runkosarjaottelua kaudessa. Hän kuului syksystä 2015 lähtien Wizardsin aloituskokoonpanoon.

Helmikuun siirtotakarajalla 2019 Wizards vaihtoi Porterin Chicago Bullsin Bobby Portisiin, Jabari Parkeriin ja vuoden 2023 toisen kierroksen varausvuoroon. Maaliskuussa 2021 Porter siirtyi Orlando Magiciin ja vuoden 2021 aikana Golden State Warriorsiin, jossa hän voitti NBA:n mestaruuden vuonna 2022.

## Lähteet

## Aiheesta muualla
Miguel Angel Aguilar Miranda

**Miguel Angel Aguilar Miranda** (5. huhtikuuta 1939 Quito – 1. huhtikuuta 2025) oli ecuadorilainen roomalaiskatolinen piispa. Hänet vihittiin papiksi Quiton arkkihiippakuntaan 29. kesäkuuta 1965 ja nimitettiin Guarandan hiippakunnan johtoon 11. huhtikuuta 1991. Piispaksi vihkiminen seurasi 4. toukokuuta. Pääkonsekraattorina toimi Antonio José González Zumárraga, jota avustivat Raúl Eduardo Vela Chiriboga ja Antonio Arregui Yarza. 

Aguilar Miranda sai 14. helmikuuta 2004 nimityksen Ecuadorin sotilaspiispaksi.

## Lähteet
Joseph John Oudeman

**Joseph John Oudeman** (s. 2. maaliskuuta 1942 Breda) on alankomaalaissyntyinen australialainen roomalaiskatolinen piispa. Hän liittyi kapusiineihin 7. joulukuuta 1962 ja sai pappisvihkimyksensä 29. kesäkuuta 1966 Patrick Francis Lyonsilta. Hänet nimitettiin Brisbanen arkkihiippakunnan vihkipiispaksi sekä Respectan titulaaripiispaksi 30. marraskuuta 2002, ja piispaksi vihkiminen seurasi 11. helmikuuta 2003. Pääkonsekraattorina toimi John Alexius Bathersby, jota avustivat Francesco Canalini ja John Joseph Gerry.

## Lähteet
Eloy Tato Losada

**Eloy Tato Losada** (6. syyskuuta 1923 Villadequinta – 18. tammikuuta 2022 O Barco de Valdeorras) oli Kolumbiassa toiminut espanjalainen roomalaiskatolinen piispa. Hänet vihittiin Instituto Español de San Francisco Javier para Misiones Extranjerasin papiksi 15. kesäkuuta 1946 ja nimitettiin San Jorgen apostoliseksi vikaariksi sekä Cardiciumin titulaaripiispaksi 3. toukokuuta 1960. Piispaksi vihkiminen seurasi 25. heinäkuuta. Pääkonsekraattorina toimi Ildebrando Antoniutti, jota avustivat José Castelltort Subeyre ja José Lecuona Labandibar.

Tato Losada osallistui Vatikaanin toiseen kirkolliskokoukseen. Hän sai 25. huhtikuuta 1969 nimityksen Maganguén piispaksi, jona hän toimi, kunnes jäi eläkkeelle 31. toukokuuta 1994.

## Lähteet
Anthony Bennett

**Anthony Harris Bennett** (s. 14. maaliskuuta 1993, Toronto, Ontario) on kanadalainen koripalloilija, pelipaikaltaan iso laitahyökkääjä. 

Bennett oli vuoden  ensimmäinen valinta. Hänestä tuli sarjan historian ensimmäinen kanadalainen ykkösvaraus.

## Lähteet
Cipriano García Fernández

**Cipriano García Fernández** (23. joulukuuta 1931 Santibáñez de Tera, Espanja – 13. elokuuta 2025) oli Argentiinassa toiminut espanjalaissyntyinen roomalaiskatolinen piispa. Hän kuuluu augustinolaisiin. Hänet vihittiin papiksi 15. heinäkuuta 1956 ja nimitettiin Cafayaten alueprelatuurin johtoon 28. toukokuuta 1991. Piispaksi vihkiminen seurasi 11. elokuuta. Tilaisuuden pääkonsekraattori oli Moisés Julio Blanchoud, jota avustivat Ubaldo Calabresi ja Elmer Osmar Ramón Miani. 

García Fernández jäi eläkkeelle 26. tammikuuta 2007.

## Lähteet
Pedro Daniel Martínez Perea

**Pedro Daniel Martínez Perea** (s. 5. maaliskuuta 1956 Mendoza) on argentiinalainen roomalaiskatolinen piispa. Hänet vihittiin papiksi Mendozan arkkihiippakuntaan 17. joulukuuta 1981 ja inkardinoitiin San Rafaelin hiippakuntaan vuonna 1986. Martínez Perea sai 7. joulukuuta 2009 nimityksen San Luisin koadjuuttoripiispaksi, ja piispaksi vihkiminen seurasi 19. maaliskuuta 2010. Pääkonsekraattorina toimi Héctor Rubén Aguer, jota avustivat Alfonso Delgado Evers, Jorge Luis Lona, Eduardo Maria Taussig ja Juan Alberto Puiggari.

Martínez Pereasta tuli 22. helmikuuta 2011 San Luisin piispa.

## Lähteet
Mariano Anastasio Moreno García

**Mariano Anastasio Moreno García** (7. syyskuuta 1938 – 16. elokuuta 2023) oli Argentiinassa toiminut espanjalainen roomalaiskatolinen piispa. Hän kuului augustinolaisiin. Hänet vihki papiksi Vicente Enrique y Tarancón 9. heinäkuuta 1964. Hänet nimitettiin Cafayaten alueprelatuurin johtoon 17. marraskuuta 2007, ja piispaksi vihkiminen seurasi 9. maaliskuuta 2008. Pääkonsekraattorina toimi Adriano Bernardini, jota avustivat Mario Antonio Cargnello ja Cipriano García Fernández. Hän siirtyi eläkkeelle helmikuussa 2014.

## Lähteet
José Castelltort Subeyre

**José Castelltort Subeyre** (11. maaliskuuta 1899 Igualada – 18. elokuuta 1960) oli espanjalainen roomalaiskatolinen piispa. Hänet vihittiin papiksi 26. toukokuuta 1923 ja nimitettiin Astorgan hiippakunnan johtoon 5. marraskuuta 1956. Piispaksi vihkiminen seurasi 17. helmikuuta 1957. Pääkonsekraattorina toimi Ildebrando Antoniutti, jota avustivat Gregorio Modrego y Casaus ja Ramón Sanahuja y Marcé. 

Castelltort Subeyre kuoli 61-vuotiaana virassa. Hänen seuraajakseen nimitettiin Marcelo González Martín.

## Lähteet
Algerian dinaari

**Algerian dinaari** (, tunnus *DZD*) on Algerian rahayksikkö. Se jakaantuu nimellisesti 100 santeemiin (centimeen).

## Historia
Ranskan siirtomaa-aikana Algerian rahayksikkönä toimi Algerian pankin (vuosina 1949–1958 Algerian ja Tunisian pankki) liikkeelle laskema Algerian frangi, jonka arvo oli sama kuin Ranskan frangilla. Maan itsenäistyttyä vuonna 1962 perustettiin Algerian keskuspankki (vuodesta 2003 lähtien Banque d’Algérie), ja vuonna 1964 otettiin käyttöön oma rahayksikkö Algerian dinaari. Frangit vaihdettiin dinaareihin suhteessa yksi yhteen.

Algerian dinaarin kulta-arvoksi määriteltiin 0,180 grammaa. Sen virallinen vaihtokurssi oli sidottu vuoteen 1974 saakka Ranskan frangiin. Dinaarin arvo laski 1980-luvulla, ja se devalvoitiin 22 prosentilla vuonna 1991 ja 40 prosentilla vuonna 1994. Inflaatio väheni 1990-luvun loppupuolella, ja dinaarista tuli vapaasti vaihdettava valuutta vuonna 1997.

## Setelit ja kolikot
Vuonna 1964 otettiin käyttöön 5, 10 ja 100 dinaarin setelit sekä 1, 2, 5, 10, 20 ja 50 santeemin kolikot. 500 dinaarin seteli lisättiin vuonna 1970. Nykyään käytössä ovat 100, 200, 500, 1&nbsp;000 ja 2&nbsp;000 dinaarin setelit sekä 1, 2, 5, 10, 20, 50 ja 100 dinaarin kolikot.

## Lähteet

## Aiheesta muualla

* Algerian pankin sivusto ,
Maurice Dewee

**Maurice Dewee** (25. helmikuuta 1891 &ndash; 1961) oli belgialainen miekkailija. Hän osallistui Antwerpenin olympialaisissa 1920 kalvan henkilökohtaiseen kilpailuun ja pääsi siinä välierävaiheeseen saakka. 

## Lähteet

* Deween profiili sports-reference.com -sivustolla  

### Viitteet
Matti Hannula (poliitikko)

**Matti Aukusti Hannula** (27. joulukuuta 1887 Kuolajärvi – 6. elokuuta 1954 Rovaniemi) oli suomalainen opettaja ja poliitikko.

Hannula valmistui kansakoulunopettajaksi Kajaanin seminaarista vuonna 1917 ja aloitti opettajanuransa Kittilässä, jossa työskenteli vuoteen 1930 asti. Asuessaan Kittilässä hän toimi myös kunnan kunnanvaltuuston jäsenenä. Vuosina 1930–1954 Hannula työskenteli kansakoulunopettajana Rovaniemen kauppalassa.

Maalaisliittolainen Hannula toimi kansanedustajana elokuusta 1929 lokakuuhun 1930 edustaen Lapinmaan vaalipiiriä. Hän oli eduskunnan talousvaliokunnan ja suuren valiokunnan jäsen.

Hannulan puoliso oli Eedit Elina Räikkönen, jonka kanssa hän avioitui vuonna 1917.

## Lähteet
Shame (kappale)

**Shame** on Robbie Williamsin toiselta Greatest Hits -kokoelma-albumilta, In and Out of Consciousness: The Greatest Hits 1990–2010:ltä julkaistu single, jolla duetoi Gary Barlow. Sen julkaisi Virgin Records albumin ainoana singlenä 4. lokakuuta 2010. Hyväntekeväisyyssingle Everybody Hurtsiä lukuun ottamatta *Shame* oli ensimmäinen kappale, jossa Barlow ja Williams molemmat esiintyvät yhdessä vuonna 1995 tapahtuneen Take Thatin hajoamisen jälkeen.

## Kappaleet

## Listasijoitukset

## Lähteet
Antenniturskat

**Antenniturskat** (Bregmacerotidae) on turskakaloihin kuuluva heimo. Heimon lajeja tavataan kaikista trooppisista ja subtrooppisista meristä.

## Lajit ja anatomia
Varhaisimmat antenniturskien heimoon kuuluvien lajien fossiilit on ajoitettu eoseenikaudelle. Nykyään heimoon kuuluu 1 suku ja lähteestä riippuen 12&ndash;15 lajia. Antenniturskat ovat pienehköjä kaloja, jotka saavuttavat suurimmillaan noin 12&nbsp;cm:n pituuden. Ruumiinrakenteeltaan ne ovat pitkänomaisia, pienipäisiä. Silmät ovat kookkaat. Selkäeviä heimon kaloilla on 2. Ensimmäinen niistä muodostuu yhdestä hyvin pitkästä ruodosta ja taaempi on pitkä ja sen keskellä on notkelma. Myös peräevä on pitkä ja sen keskellä on notkelma. Vatsaevien ruodot ovat hyvin pitkät ja vatsaevät sijaitsevat pään takaosassa. Antenniturskalajien suomut ovat kookkaat ja väritykseltään ne ovat ruskeita tai hopeanharmaita.

## Levinneisyys ja elintavat
Antenniturskalajeja tavataan lämpimistä vesistä Atlantista, Intian valtamerestä ja Tyynestämerestä. Niitä tavataan niin ulapalta kuin läheltä rannikkoa, joskus myös murtovetisitä jokien suistoista. Heimon kalat elävät tyypillisesti merenpinnan läheisyydestä aina 300 metrin syvyyteen asti. Antenniturskien ravinto koostuu pääasiassa planktonäyriäisistä.

## Lajeja

* pikkuantenniturska (*Bregmaceros arabicus*)
* tumma-antenniturska (*Bregmaceros atlanticus*)
* meksikonantenniturska (*Bregmaceros bathymaster*)
* japaninantenniturska (*Bregmaceros japanicus*)
* täpläantenniturska (*Bregmaceros mcclellandi*)
* antenniturska (*Bregmaceros nectabanus*)

## Lähteet
Edward Holmes

**Edward Porter Cowan Holmes** (25. huhtikuuta 1880 Carrickfergus &ndash; 24. huhtikuuta 1924 Bangor) oli brittiläinen maahockeypelaaja ja olympiamitalisti. Hän pelasi Lontoon olympialaisissa 1908 Irlannin joukkueessa, joka saavutti turnauksessa hopeaa. 

## Lähteet
*
Philip Bernard

**Philip William Samuel Bernard** oli brittiläinen vapaapainija ja olympiamitalisti. Hän voitti Antwerpenin olympialaisissa 1920 pronssia höyhensarjasta. 

## Lähteet

* Bernardin profiili sports-reference.com -sivustolla
Liettuan terveystieteiden yliopisto

**Liettuan terveystieteiden yliopisto** () on Kaunasissa Liettuassa sijaitseva lääketieteellistä ja eläinlääketieteelistä tutkimusta harjoittava ja koulutusta antava yliopisto. Se perustettiin vuonna 2010 yhdistämällä kaksi kaupungissa aiemmin toiminutta korkeakoulua.

Liettuan terveystieteiden yliopistoon kuuluu kaksi pääosaa: Lääketieteellinen akatemia ja Eläinlääketieteellinen akatemia. Lääketieteellinen akatemia sisältää lääketieteen,  farmasian, hoitotieteen, odontologian (hieman eri käsite kuin hammaslääketiede) ja kansanterveyden tiedekunnat sekä erillislaitoksina neurotieteiden, kardiologian ja endokrinologian instituutit. Eläinlääketieteelliseen akatemiaan kuuluu eläinlääketieteen ja kotieläintalouden tiedekunta sekä erillislaitoksena eläintieteen instituutti.

## Lähteet

## Aiheesta muualla

* Ranking web of Universities: Lithuanian University of Health Science (Kaunas University of Medicine, Veterinary Academy)  (webometrics.info)
Albert Lambert

**Albert Bond Lambert** (6. joulukuuta 1875 Alexandria &ndash; 12. marraskuuta 1946 Saint Louis) oli yhdysvaltalainen golfaaja ja olympiamitalisti. Hänen seurojaan olivat Trans-Mississippi Golf Association, Glen Echo Country Club ja pariisilainen Golf Club de Paris. Lambert tuli myöhemmin tunnetuksi ilmailun tukijana, ja Saint Louisin lentoasema on nimetty hänen mukaansa.

Lambert osallistui Pariisin olympialaisissa 1900 henkilökohtaiseen kilpailuun, jossa hän sijoittui kahdeksanneksi. Kun vuoden 1904 olympiakisojen suunnitteluja tehtiin, Lambert ja hänen appiukkonsa eversti George McGrew auttoivat golfkilpailun tuomisessa Glen Echo Country Clubin kentälle. Voidaankin sanoa, että golf oli mukana olympiaohjelmassa Lambertin ansiosta. Hän osallistui kilpailuihin myös itse ja pääsi henkilökohtaisessa kilpailussa puolivälieriin saakka. Lambert oli myös joukkuepelissä hopeaa voittaneessa Trans-Mississippi Golf Associationin kokoonpanossa. Hän voitti vuonna 1907 Missourin amatöörimestaruuskilpailut, mitä voidaan pitää Lambertin merkittävimpänä saavutuksena golfin parissa.

Lambert otti vuonna 1896 omistukseensa perheyrityksen Lambert Pharmacal Co., joka myöhemmin vaihtoi nimekseen Warner-Lambert. Yritys myi Listerine-suuvettä, joka oli Lambertin isän keksintö. Lambert oli myös ilmailun pioneereja Yhdysvalloissa. Hän tapasi Wrightin veljekset vuonna 1909, ja Orville Wright opetti hänet lentämään. Lambert osti vuonna 1920 Kinlochin kentän, jonka hän kunnosti lentokunoiseksi ja jolta hän lennätti kaksitasoja ja kuumailmapalloja. Lambert lahjoitti kentän Saint Louisin kaupungille, ja siitä tuli myöhemmin Lambert-St. Louisin kansainvälinen lentoasema. Kun Charles Lindbergh lensi vuonna 1927 Atlantin yli, häntä sponsoroi ryhmä saintlouisilaisia liikemiehiä, joita johti Albert Lambert.

## Lähteet
Kalliorakkeli

**Kalliorakkeli** (*Onychognathus morio*) on kottaraisten heimoon kuuluva afrikkalainen varpuslintu.

## Levinneisyys
Kalliorakkelia tavataan laajalla alueella Saharan eteläpuolisessa Afrikassa. Lajin on kuvattu olevan yleinen tai runsaslukuinen lähes koko levinneisyysalueellaan, ja se on luokiteltu elinvoimaiseksi.

## Lähteet
Etiopianrakkeli

**Etiopianrakkeli** (*Onychognathus albirostris*) on kottaraisten heimoon kuuluva afrikkalainen varpuslintu.

## Levinneisyys
Etiopianrakkelia tavataan Etiopiassa ja Eritreassa. Lajia on kuvattu paikallisesti yleisestä runsaslukuiseksi, ja se on luokiteltu elinvoimaiseksi.

## Lähteet
Zoltán Halmay

**Imrich Zoltán von Halmay** (18. kesäkuuta 1881 Vysoká pri Morave &ndash; 20. toukokuuta 1956 Budapest) oli unkarilainen uimari ja olympiavoittaja. Hän edusti urallaan MUE- ja MTK-seuroja. Halmay nimitettiin uinnin kansainväliseen kunniagalleriaan vuonna 1968.

Halmay oli ensimmäinen mannereurooppalainen suuruimari. Hän voitti ensimmäiset olympiamitalinsa Pariisissa 1900, jossa hän sai hopeaa 200 ja 4&nbsp;000 metrin vapaauintimatkoilta sekä pronssia 1&nbsp;000 metriltä. Hän voitti St. Louisin olympiakisoissa 1904 kultaa 50 jaardin uinnissa ajalla 28,0 ja 100 jaardin matkalla ajalla 1.02,8. Halmayn voitto 50 jaardilla tuli uusinnan jälkeen. Yhdysvaltalainen Scott O'Leary protestoi ensimmäisessä finaalissa väittäen, että Halmay olisi estänyt tätä, ja koska tuomarit eivät pystyneet päättämään voittajasta, kilpailu uitiin uudelleen. 

Halmay, joka ui pääosin käsivoimin liikuttamatta jalkojaan, teki vuonna 1905 sadan metrin vapaauinnin maailmanennätyksen. Hänen tulostaan 1.05,8 pidetään ensimmäisenä matkan maailmanennätyksenä, ja se kesti yli neljä vuotta, mikä oli pitkä aika nopeasti kehittyvässä lajissa. Halmay sai matkalla hopeaa Ateenan välikisoissa 1906 ja oli mukana maansa kultaa voittaneessa 4 × 250 metrin vapaauintiviestijoukkueessa. Hän oli hopealla 100 metrin vapaauinnissa ajalla 1.06,2 ja 4 × 200 metrin viestissä vielä Lontoon olympialaisissa 1908.

Halmay teki vuonna 1908 uuden maailmanennätyksen 220 jaardin vapaauinnissa. Hänen aikansa 2.26,8 oli 1,8 sekuntia nopeampi kuin Frederick Lanen edellinen maailmanennätys. Halmay piti ennätystä nimissään seuraavaan vuoteen, kunnes Charles Daniels rikkoi sen.

## Lähteet
Kumarrus

**Kumarrus** on sosiaalinen ele, jossa henkilö laskee päätään ja mahdollisesti ylävartaloaan toista henkilöä tai kohdetta kohti.

Kumartamista käytetään muun muassa tervehdittäessä. Se on lisäksi tapa ilmaista kohteliasta luonnetta sekä alistumista, kunnioitusta ja nöyrtymistä tervehdittävää kohtaan. Kumarrus voi merkitä kohteen palvontaa tai ihailua, armon hakemista, kiitosta tai katumusta.

## Tavat
Kumartaa voi usealla eri tavalla. Sen syvyys on yleensä suoraan verrannollinen tervehtijän tervehdittävälle osoittamaan kunioituksen määrään. Myös kumarruksen kesto kertoo tervehtijän ja tervehdittävän suhteesta.

### Niskakumarrus
Tässä kumarrustyypissä tervehtijä taivuttaa ainoastaan niskaansa. Tämä on länsimaissa yleisin kumarruksen muoto. Niskakumarruksen harvinaisemmassa muodossa tervehtijä laskeutuu ensin polvilleen ja kumartaa sitten niskallaan. Tätä tapaa noudatetaan muun muassa ehtoollisen yhteydessä.

### Puolivartalokumarrus
Tämä kumarrustyyppi on niska- ja maakumarruksen välimuoto. Siinä taivutus alkaa vyötäröstä ja niska saattaa olla mukana.

### Maahan kumarrus / maakumarrus
Tämä kumarrustyyppi yhdistetään usein uskonnollisiin rituaaleihin ja palvontamenoihin. Siinä henkilö laskeutuu ensin polviensa varaan ja kumartuu sitten siten, että myös molemmat kämmenet sekä mahdollisesti myös otsa koskettavat maata.

## Lähteet

## Aiheesta muualla

* Kumartaminen Ylen Elävässä arkistossa
Kolumbialainen solmio

**Kolumbialainen solmio** on kuvitteellinen  teloitusmenetelmä, jossa uhrin kaula viilletään veitsellä ja hänen kielensä vedetään avoimesta haavasta ulos. Kieli on kuitenkin kokonaan suuontelossa ja siten kaulan yläpuolella, joten menetelmä on anatomisesti mahdoton. Alkuperä on La Violenciassa,  Kolumbian sisällissodassa, joka alkoi vuonna 1948 Jorge Gaitánin murhasta.

Kolumbialainen solmio on joskus virheellisesti nimetty huumepomo Pablo Escobarille, mutta tämä salamurhamenetelmä oli dokumentoitu jo vuonna 1950. Myöhemmin huomattiin, että Cosa Nostra käytti sitä sata vuotta aikaisemmin sotivissa kaupunkivaltioissa Italiassa. Se oli tarkoitettu psykologisen sodankäynnin menetelmäksi, tarkoitukseksi pelottaa ja uhkailla.

## Lähteet
Transcendence

**Transcendence** on vuonna 2014 ensi-iltansa saanut yhdysvaltalais-kiinalainen tieteiselokuva, jonka on ohjannut Wally Pfister. *Transcendence* on aiemmin elokuvaajana ansioituneen Wally Pfeisterin ensimmäinen ohjaustyö.

## Näyttelijät

## Vastaanotto

## Lähteet

## Aiheesta muualla
*
Capital One Arena

**Capital One Arena** on monitoimihalli Washington, D. C.:ssä, Yhdysvalloissa. Vuonna 1997 avattua areenaa käyttävät muun muassa NBA-seura Washington Wizards sekä NHL-joukkue Washington Capitals.

## Nimi

Areena tunnettiin vuoteen 2006 asti nimellä "MCI Center", jonka jälkeen nimi vaihdettiin nykyiseen tietoliikenneyritys Verizon Communicationsin ostettua MCI-yhtiön itselleen.
Listerine

**Listerine** on Johnson & Johnsonin suuhygieniatuotemerkki, jota käytetään suuvesissä ja hammastahnoissa.

## Historia
Neljästä eteerisestä öljystä; eukalyptolista, mentolista, metyylisalisylaatista ja tymolista koostuvan Listerinen kehitti vuonna 1879 tutkija, tohtori Joseph Lawrence. Hän sai innostuksensa kehittää Listerine, englantilaiselta lääkäriltä ja kirurgilta Joseph Listerilta, joka oli edelläkävijä antiseptiikan leikkauksen alalla ja hän osoitti vuonna 1865. että karbolihappo eli fenoliin kostutetut kirurgiset sideharsot vähensivät merkittävästi infektioita. Kunnianosoituksena Lawrence nimesi Listerinen Joseph Listerin mukaan.  

Alun perin Listerine suunniteltiin desinfiointiaineeksi kirurgisiin toimenpiteisiin.

## Lähteet

## Aiheesta muualla

* Listerine-sivut
* Listerine viralliset kotisivut
Michael Wallace Banach

**Michael Wallace Banach** (s. 19. marraskuuta 1962 Worcester, Massachusetts) on yhdysvaltalainen roomalaiskatolinen arkkipiispa ja Pyhän istuimen diplomaatti. Hänet vihittiin papiksi Worcesterin hiippakuntaan 2. heinäkuuta 1988. Hän sai 22. helmikuuta 2013 nimityksen Memphiksen titulaariarkkipiispaksi ja lisäksi 16. huhtikuuta apostoliseksi nuntiukseksi Papua-Uuteen-Guineaan ja 18. toukokuuta Salomonsaarille. Piispaksi konsekroinnin suoritti 27. huhtikuuta Tarcisio Bertone, jota avustivat Marc Ouellet ja Fernando Filoni.

## Lähteet
Norway Jackes

**Norway Baldwin Jackes** (8. kesäkuuta 1881 Toronto &ndash; 8. heinäkuuta 1964 Port Hope, Ontario, Kanada) oli kanadalainen soutaja ja olympiamitalisti. Hänen seuransa oli torontolainen Argonaut Rowing Club. Jackes voitti Frederick Tomsin kanssa pronssia perämiehettömissä kaksikoissa Lontoon olympialaisissa 1908. 

## Lähteet

* Jackesin profiili sports-reference.com -sivustolla  

### Viitteet
Władysław Karaś

**Władysław Karaś** (31. elokuuta 1893 Kielce &ndash; 28. toukokuuta 1942 Magdalence) oli puolalainen ampuja ja olympiamitalisti. Hän edusti seuratasolla varsovalaista Strzelca Warszawaa. Karaś voitti Berliinin olympialaisissa 1936 pronssia 50 metrin pienoiskiväärin makuuasentokilpailusta. 

Ensimmäisen maailmansodan syttyessä elokuussa 1914 hän liittyi Puolan legiooneihin. Hän haavoittui kahdesti ja joutui kahdesti venäläisten vangiksi, jossa hän joutui olemaan 18 kuukautta. Vankeudesta paon jälkeen hän liittyi Puolan tiedustelupalveluun.

Palattuaan Puolaan kesäkuussa 1919 hän aloitti vakituisen palveluksensa Puolan armeijassa 3. heinäkuuta 1919 yliluutnanttina. Vuoden 1925 alusta hänet määrättiin Vilnassa sijaitsevan esikunnan palvelukseen. Hänet ylennettiin huhtikuussa 1927 kapteeniksi. Maaliskuussa 1930 hänet siirrettiin rajavartiolaitoksen palvelukseen. Kesäkuussa 1933 hänet siirrettiin tarkastajaksi Kivääriliiton päämajaan Lwów:iin.

Władysław Karaś pääsi 43-vuotiaana Puolan olympiajoukkueeseen Berliinin olympialaisiin vuonna 1936. Niissä hän saavutti pronssia 50 m pienoiskiväärin makuukilpailussa. Mitali oli Puolan ensimmäinen ammunnan olympiamitali. Vuonna 1937 hän osallistui Helsingin MM-kisojen karsintakierroksiin pääsemättä loppukilpailuun.

Saksan hyökättyä Puolaan syyskuun alussa 1939 Karaś siirrettiin erityisosaston palvelukseen sijaintipaikkana Budapest toimien ylipäällikön marsalkka Edward Rydz-Śmigłyn edustajana. Helmikuussa 1940 hän palasi Puolaan, jossa hänelle uskottiin sabotoinnin johto. Hän käytti tällöin salanimeä "*Dąbrowski*". Loppusyksystä 1940 saksalaismiehittäjät pidättivät hänet ja veivät kahdeksi kuukaudeksi krakovalaiseen vankilaan. Erilaisten ponnistelujen ansiosta hänet vapautettiin, ja hän siirtyi Varsovaan, josa hänestä tuli vuoden 1941 alusta lähtien kotiarmeijan päämajan kostoliiton "Reich"-osaston päällikkö salanimellä "*Pankracy*". Huhtikuussa 1942 hänet pidätettiin ja siirrettiin Pawiakin vankilaan. Samana vuonna, 28. toukokuuta, hänet ammuttiin joukkoteloituksella Varsovan lähellä Magdalenkassa. 

## Lähteet
Constantino Barrera Morales

**Constantino Barrera Morales** (s. 18. joulukuuta 1963 Cantón Rojita) on elsalvadorilainen roomalaiskatolinen piispa. Hänet vihittiin papiksi San Vicenten hiippakuntaan 8. joulukuuta 1990. Hänet nimitettiin Sonsonaten hiippakunnan johtoon 11. kesäkuuta 2012, ja piispaksi vihkiminen seuerasi 4. elokuuta. Pääkonsekraattorina toimi Luigi Pezzuto, jota avustivat Fabio Reynaldo Colindres Abarca ja José Luis Escobar Alas.

## Lähteet
Saara Taalas

**Saara Taalas** (s. 1969 Jyväskylä) on suomalainen kauppatieteiden, viestinnän ja organisaatioteorioiden asiantuntija, joka on vuodesta 2011 hoitanut *Livet hemma -professorin* eli Ikea-professorin (virallisesti yritystalouden professorin) tehtävää Linné-yliopistossa Växjössä Ruotsissa. Hän on sekä Ruotsissa että Suomessa tunnettu puhuja. 

Aikaisemmin Saara Taalas on työskennellyt Turun yliopistossa viestintäliiketoiminnan professorina ja organisaatioteorian dosenttina Lundin yliopistossa. Tohtoriksi hän väitteli 2001 Warwickin yliopistossa Britanniassa aiheesta *”Organising Theatre – Repertoire Decision-Making in the TTT Theatre of Tampere”*. Hän on ollut vuodesta 2003 Jyväskylän yliopiston kulttuurijohtamisen dosentti ja  vuodesta 2007 Oulun yliopiston innovatiivisten prosessien dosentti.

## Lähteet
John Folda

**John Thomas Folda** (s. 8. elokuuta 1961 Omaha, Nebraska) on yhdysvaltalainen roomalaiskatolinen piispa. Hänet vihki papiksi Lincolnin hiippakuntaan Glennon Patrick Flavin 27. toukokuuta 1989. Hänet nimitettiin Fargon hiippakunnan johtoon Pohjois-Dakotaan 8. huhtikuuta 2013, ja piispaksi vihkiminen seurasi 19. kesäkuuta. Pääkonsekraattorina toimi John Clayton Nienstedt, jota avustivat Samuel Joseph Aquila ja James Douglas Conley.

## Lähteet
John Marvin LeVoir

**John Marvin LeVoir** (s. 7. helmikuuta 1946 Minneapolis, Minnesota) on yhdysvaltalainen roomalaiskatolinen piispa. Hänet vihki papiksi Saint Paul and Minneapolisin arkkihippakuntaan John Robert Roach 30. toukokuuta 1981. Hänet nimitettiin New Ulmin hiippakunnan johtoon 14. heinäkuuta 2008, ja piispaksi vihkiminen seurasi 15. syyskuuta. Pääkonsekraattorina toimi John Clayton Nienstedt, jota avustivat Frederick Francis Campbell ja Peter Forsyth Christensen.

## Lähteet
Peter Forsyth Christensen

**Peter Forsyth Christensen** (s. 24. joulukuuta 1952 Kalifornia) on yhdysvaltalainen roomalaiskatolinen piispa. Hänet vihki papiksi Saint Paul and Minneapolisin arkkihiippakuntaan John Robert Roach 25. toukokuuta 1985. Hänet nimitettiin Superiorin hiippakunnan johtoon Wisconsinin 28. kesäkuuta 2007, ja piispaksi vihkiminen seurasi 14. syyskuuta. Pääkonsekraattorina toimi Harry Joseph Flynn, jota avustivat Raphael Michael Fliss ja William Henry Bullock. Christensen asetettiin virkaansa 23. syyskuuta.

## Lähteet
Raphael Michael Fliss

**Raphael Michael Fliss** (25. lokakuuta 1930 Milwaukee, Wisconsin – 21. syyskuuta 2015) oli yhdysvaltalainen roomalaiskatolinen piispa. Hänet vihittiin papiksi Milwaukeen arkkihiippakuntaan 26. toukokuuta 1956 ja nimitettiin Superiorin koadjuuttoripiispaksi 5. marraskuuta 1979. Piispaksi vihkiminen seurasi 20. joulukuuta. Pääkonsekraattorina toimi George Albert Hammes, jota avustivat Rembert George Weakland ja William Edward Cousins.

Flissistä tuli 27. kesäkuuta 1985 Superiorin piispa, jona hän toimi, kunnes jäi eläkkeelle 28. kesäkuuta 2007.

## Lähteet
Paul David Sirba

**Paul David Sirba** (2. syyskuuta 1960 Minneapolis, Minnesota – 1. joulukuuta 2019) oli yhdysvaltalainen roomalaiskatolinen piispa. Hänet vihittiin papiksi Saint Paul and Minneapolisin arkkihiippakuntaan 31. toukokuuta 1986 ja nimitettiin Duluthin hiippakunnan johtoon 15. lokakuuta 2009. Piispaksi vihkiminen seurasi 14. joulukuuta. Pääkonsekraattorina toimi John Clayton Nienstedt, jota avustivat Peter Forsyth Christensen ja Lee Anthony Piché.

## Lähteet
LouLou D’vil

**LouLou D’vil** (oik. **Inka Nevala**, s. 10. huhtikuuta 1980) on suomalainen graafikko ja kansainvälisesti menestynein suomalainen burleskiesiintyjä.

D’vil aloitti esiintymisensä vuonna 2008. Hänet valittiin Vuoden tulokkaaksi (*Best Debut*) maailman suurimmassa, vanhimmassa ja arvostetuimmassa burleskitapahtumassa (*Burlesque Hall of Fame*) Yhdysvaltain Las Vegasissa vuonna 2011. Vuonna 2013 hän voitti samaiset kilpailut *Miss Exotic World* -tittelillä.  Hänet valittiin myös klassisimmaksi kilpailijaksi.

Ensimmäiseksi perintöprinsessaksi hän pääsi *Queen of Burlesque* -kisassa Yhdysvaltain New Orleansissa.

Karismaattisen esiintymistyylin lisäksi D’vil on tunnettu loisteliaista asuistaan. Hänen tyylinsä burleskissa on *[[Bump’n’Grind]]*.

Hän on esiintynyt *[[Unstoppable Gorg]]* -pelin välikohtauksissa.

## Lähteet

## Aiheesta muualla
*
Paul Albert Zipfel

**Paul Albert Zipfel** (22. syyskuuta 1935 Saint Louis – 14. heinäkuuta 2019) oli yhdysvaltalainen roomalaiskatolinen piispa. Hänet vihittiin papiksi Saint Louisin arkkihiippakuntaan 18. maaliskuuta 1961 ja nimitettiin sen vihkipiispaksi sekä Walla Wallan titulaaripiispaksi 16. toukokuuta 1989. Piispaksi vihkiminen seurasi 29. kesäkuuta. Pääkonsekraattorina toimi John Lawrence May, jota avustivat Edward Joseph O'Donnell ja James Terry Steib.

Zipfel sai 31. joulukuuta 1996 nimityksen Bismarckin piispaksi, jonka virkaan hänet asetettiin 20. helmikuuta 1997. Hän jäi eläkkeelle 19. lokakuuta 2011.

## Lähteet
José Elías Rauda Gutiérrez

**José Elías Rauda Gutiérrez** (s. 20. heinäkuuta 1962 Agua Caliente) on elsalvadorilainen roomalaiskatolinen piispa. Hän liittyi fransiskaaneihin 28. helmikuuta 1987 ja sai pappisvihkimyksensä 1. huhtikuuta 1989. Hänet nimitettiin Santa Anan hiippakunnan vihkipiispaksi sekä Foratianan titulaaripiispaksi 25. tammikuuta 2008, ja piispaksi vihkiminen seurasi 19. huhtikuuta. Pääkonsekraattorina toimi Luigi Pezzuto, jota avustivat Romeo Tovar Astorga ja Luis Morao Andreazza. 

Rauda Gutiérrez sai 12. joulukuuta 2009 nimityksen San Vicenten piispaksi.

## Lähteet
Hentorakkeli

**Hentorakkeli** (*Onychognathus tenuirostris*) on kottaraisten heimoon kuuluva afrikkalainen varpuslintu.

## Levinneisyys
Hentorakkelia tavataan laajalla alueella Afrikan itäosissa. Lajin on kuvattu olevan paikallisesti hyvin yleinen, ja se on luokiteltu elinvoimaiseksi.

## Lähteet
Luis Morao Andreazza

**Luis Morao Andreazza** (s. 26. kesäkuuta 1939 Treviso) on El Salvadorissa toimiva italialainen roomalaiskatolinen piispa. Hän liittyi fransiskaaneihin 17. syyskuuta 1964 ja sai pappisvihkimyksensä 29. kesäkuuta 1966. Hänet nimitettiin El Salvadorin sotilasordinariaatin apostoliseksi hallitsijaksi 19. kesäkuuta 1997 ja Santa Anan vihkipiispaksi sekä Tullian titulaaripiispaksi 12. marraskuuta 2003. Piispaksi vihkiminen seurasi 17. tammikuuta 2004. Pääkonsekraattorina toimi Romeo Tovar Astorga, jota avustivat Giacinto Berloco ja Fernando Sáenz Lacalle.

Morao Andreazza sai 21. huhtikuuta 2007 nimityksen Chalatenangon piispaksi.

## Lähteet
Metsärakkeli

**Metsärakkeli** (*Onychognathus fulgidus*) on kottaraisten heimoon kuuluva afrikkalainen varpuslintu.

## Levinneisyys
Metsärakkelia tavataan hyvin laajalla alueella Afrikan länsi- ja keskiosissa. Lajia on kuvattu laajalle levinneeksi ja paikallisesti yleiseksi. Sen kannaksi arvioidaan vähintään 10&nbsp;000 yksilöä. Metsärakkeli on luokiteltu elinvoimaiseksi.

## Lähteet
Töpörakkeli

**Töpörakkeli** (*Onychognathus walleri*) on kottaraisten heimoon kuuluva afrikkalainen varpuslintu.

## Levinneisyys
Töpörakkelia tavataan Afrikan keski- ja itäosissa. Lajin on kuvattu olevan paikallisesti yleinen levinneisyysalueensa itäosissa ja yleinen länsiosissa. Se on luokiteltu elinvoimaiseksi.

## Lähteet
Somalianrakkeli

**Somalianrakkeli** (*Onychognathus blythii*) on kottaraisten heimoon kuuluva varpuslintu.

## Levinneisyys
Somalianrakkelia tavataan Djiboutissa, Eritreassa, Etiopiassa, Somaliassa ja Jemenissä. Lajin on kuvattu olevan yleinen, ja se on luokiteltu elinvoimaiseksi.

## Lähteet
Kenny de Schepper

**Kenny de Schepper** (s. 29. toukokuuta 1987) on ranskalainen tennispelaaja. Parhaimmillaan hän on ollut kaksinpelissä ATP-listan sijalla 80 kesäkuussa 2013.

De Schepperin ensimmäinen otteluvoitto ATP-kiertueella tapahtui vuonna 2012, kun hän voitti Wimbledonin ensimmäisellä kierroksella Matthias Bachingerin. Grand Slam -turnauksessa hän on päässyt parhaimmillaan neljännelle kierrokselle Wimbledonissa 2013.

## Lähteet

## Aiheesta muualla
*
*
Lee Anthony Piché

**Lee Anthony Piché** (s. 8. toukokuuta 1958 Minneapolis) on yhdysvaltalainen roomalaiskatolinen piispa. Hänet vihittiin papiksi Saint Paul and Minneapolisin arkkihiippakuntaan 26. toukokuuta 1984 ja nimitettiin sen vihkipiispaksi sekä Tamatan titulaaripiispaksi 27. toukokuuta 2009. Piispaksi vihkiminen seurasi 29. kesäkuuta. Pääkonsekraattorina toimi John Clayton Nienstedt, jota avustivat Harry Joseph Flynn ja John Marvin LeVoir.

## Lähteet